ทุเรียนกวนตาชี  ผลผลิตแปรรูปทุเรียนพื้นบ้าน ของดีเมืองยะลา การันตีความอร่อย
เมื่อหมดฤดูผลไม้ของจังหวัดยะลา  ทุเรียนที่ได้ผ่านการฟรีซดรายเพื่อไว้สำหรับนำมาแปรรูป ตามออเดอร์ที่ลูกค้าสั่ง รวมไปถึงส้มแขกก็ถึงเวลานำมาใช้ทำผลิตภัณฑ์ต่างๆ ไม่ว่าจะเป็นทุเรียนทอด ทุเรียนกวน ส้มแขกแช่อิ่ม ทางกลุ่มแปรรูปผลิตภัณฑ์การเกษตร กลุ่มวิสาหกิจชุมชน ม.2 ตำบลตาชี อำเภอยะหา จังหวัดยะลา ได้ขึ้นชื่อว่าเป็นที่ยอมรับของประชาชนโดยทั่วไปที่แปรรูปผลผลิตทางการเกษตรมานานถึง 16 ปี  ปัจจุบันมีสมาชิกกว่า 20 คน โดยผลิตภัณฑ์เด่น หนึ่งในนั้นที่ขึ้นชื่อรสชาติ ความอร่อย ก็จะเป็นการนำทุเรียนบ้านมาแปรรูปเป็นทุเรียนกวน ติดระดับ 5 ดาว ของจังหวัดยะลา จะมีลูกค้าสั่งมาอย่างต่อเนื่อง ซึ่งการทำทุเรียนกวนของที่นี่ในส่วนของการผลิตก็จะใช้เครื่องในการกวนทุเรียน ระยะเวลาการกวน ประมาณ 2-3 ชั่วโมง ถึงจะนำไปบรรจุเป็นผลิตภัณฑ์  ซึ่งจะมีสมาชิกของทางกลุ่มร่วมกันทำนายกมล พูลสวัสดิ์ ประธานกลุ่มฯ บอกว่า ปัจจุบันกลุ่มมีสมาชิกกว่า 20 คน จะแปรรูปเกี่ยวกับผลผลิตทางการเกษตรเป็นส่วนใหญ่ โดยเป็นผลผลิตในชุมชนตาชี เพื่อต้องการช่วยชุมชนให้ขายผลผลิตแข่งกับพ่อค้าคนกลางที่กดราคาบางช่วง  ช่วยชาวบ้านในชุมชนที่เลิกจากการกรีดยาง ให้มีรายได้เสริม บางคนพอถึงฤดูกาลทุเรียน ก็จะหยุดกรีดยางมาทำทุเรียน ซึ่งทางกลุ่มจะเน้นไปที่ช่วยเหลือชุมชน ประเทศชาติ ศาสนา พระมหากษัตริย์ รวมไปถึงสิ่งแวดล้อมเป็นที่ตั้งผลิตภัณฑ์ของทางกลุ่มก็จะมีหลายอย่าง ทั้งทุเรียนกวน ทุเรียนทอดกรอบ มังคุดกวน ส้มแขกแช่อิ่มผสมน้ำผึ้ง ซึ่งได้ 5 ดาวแล้ว นอกจากนี้ ก็ยังมีขิงกรอบ ซึ่งเป็นที่ยอมรับของลูกค้าว่ากรอบจริง อร่อยจริง จะไว้ทานจิบกับน้ำชาเป็นสมุนไพรสุขภาพ ขิงชาชง สะตอดอง อบ เย็นแช่ฟรีซดรายตามลูกค้าต้องการ ที่จะนำไปแกง ผัด ธัญพืชบดเพื่อสุขภาพ ข้าวกล้อง งาดำขาวข้าวโอ๊ด บาเล่ย์ และอีกหลายๆ อย่าง